**A munkavállalók élet– és munkakörülményeit érintő jogszabályok gyűjteménye**

**(2020. március 11–től április 17-ig)**

Tartalomjegyzék

1. Magyar Közlöny 39. szám

40/2020. (III. 11.) Korm. rendelet a vészhelyzet kihirdetéséről 2

1. Magyar Közlöny 47. szám

47/2020. (III. 18.) Korm. rendelet (fizetési moratórium és Mt. módosítás)2

1. Magyar Közlöny 51. szám

57/2020. (III. 23.) Korm. rendelet (végrehajtási és adóhatósági eljárások felfüggesztése………………..3

58/2020. (III. 23.) Korm. rendelet (gyes, gyed, gyet tovább-folyósítása)…………………………………………3

59/2020. (III. 23.) Korm. rendelet (gyes, gyed, gyet folyósításának részletszabályai)..…………………….4

1. Magyar Közlöny 52. szám

62/2020. (III. 24.) Korm. rendelet (fizetési moratórium részletszabályai)……………………………………….4

1. Magyar Közlöny 65. szám

87/2020. (IV. 5.) Korm. rendelet (várakozási díj eltörlése)………………………………………………………………5

88/2020. (IV. 5.) Korm. rendelet (megváltozott munkaképességű személyek ellátásai)………………….5

1. Magyar Közlöny 71. szám

104/2020. (IV. 5.) Korm. rendelet (Mt. módosítás)…………………………………………………………………………6

105/2020. (IV.5.) Korm. rendelet ………………………………………………………………………………………………….6

1. További kormányrendeletek 2020. április 17–ig, melyek a veszélyhelyzettel kapcsolatosak, de nem érintik közvetlenül a munkavállalókat…………………………………………………………………………………..8

# Magyar Közlöny 39. szám

(megjelent: március 11–én), Egészségügyi Közlöny 5. szám (megjelent: április 2–án)

40/2020. (III. 11.) Korm. rendelet a veszélyhelyzet kihirdetéséről

1. § A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki.

2. § (1) A Kormány a veszélyhelyzet elhárításáért felelős kormánytagként a miniszterelnököt jelöli ki.

(2) A miniszterelnököt az (1) bekezdés szerinti feladatának ellátásában Koronavírus-járvány Elleni Védekezésért Felelős Operatív Törzs segíti.

3. § (1) A veszélyhelyzettel kapcsolatos rendkívüli intézkedésekről külön kormányrendeletek rendelkeznek.

(2) A Kormány a veszélyhelyzet fennállásának szükségességét folyamatosan felülvizsgálja.

(3) A Kormány az állampolgárok együttműködését kéri a különleges jogrenddel járó intézkedések végrehajtásában.

A rendelet a kihirdetése napján – 2020. március 11–én – 15 órakor lépett hatályba.

# Magyar Közlöny 47. szám

# (megjelent: 2020. március 18-án, hatályos március 19-től – első gazdasági intézkedési csomag)

47/2020. (III. 18.) Korm. rendelet a koronavírus világjárvány nemzetgazdaságot érintő hatásának enyhítése érdekében szükséges azonnali intézkedésekről (ezt ez a rendeletet a későbbiekben Vr.-ként említi)

* Teljes hitelfizetési moratórium 2020. december 31-ig  (magánszemélyek, vállalatok, azaz minden adós) – a 2020. március 18-án órakor fennálló szerződések alapján folyósított kölcsönök teljesítési határideje, a kötelezettségvállalás időtartama meghosszabbodik, ugyancsak meghosszabbodnak 2020. december 31-éig a veszélyhelyzet fennállása alatt lejáró szerződések. (Részletszabályok: 62/2020. (III. 24.) Korm. rendeletben)
* A jelzáloggal nem biztosított – azaz fogyasztói – hitelek esetén a teljes hiteldíj mutató (THM) nem haladhatja meg a jegybanki alap[kamat](https://www.rsm.hu/kisokos/kamat) a jegybanki alapkamat 5 %-kal növelt mértékét.
* A turisztikai, a vendéglátóipari, a szórakoztatóipari, a szerencsejáték, a filmipari, az előadóművész, a rendezvényszervező és a sportszolgáltatást nyújtó ágazatokban a nem lakás céljára szolgáló helyiségre vonatkozó bérleti szerződéseket 2020. június 30-áig nem lehet felmondással megszüntetni, még akkor sem, ha azt a szerződés egyébként lehetővé teszi. Ezekben az ágazatokban 2020. márciustól júniusig a [munkáltató](https://www.rsm.hu/kisokos/munkaltato) mentesül a [munkavállaló](https://www.rsm.hu/kisokos/munkavallalo)ik [munkabér](https://www.rsm.hu/kisokos/munkaber)ei fizetendő közterhek alól, a [munkavállaló](https://www.rsm.hu/kisokos/munkavallalo)k 4 %-os egészségbiztosítási [járulék](https://www.rsm.hu/kisokos/jarulek)ot (legfeljebb 7.710 forintot) és az szja összegét fizetik.
* A munka törvénykönyvéről szóló 2012. évi I. törvény módosítása
  + a módosított szabályok a vészhelyzet alatt, és a vészhelyzet megszűnését (illetve a megszűnést kimondó jogszabály hatályba lépését) követő 30 napig alkalmazandók
  + a munkáltató egyoldalúan a már közölt munkaidő-beosztást módosíthatja az Mt. 97. § (5) bekezdésétől eltérően (eddig a beosztás szerinti napi munkaidő kezdetét megelőzően legalább 96 órával korábban módosíthatta a már közölt munkaidő-beosztást, de március 19. után akár 12 órával előbb is, a rendkívüli munkaidőre vonatkozó szabályok nélkül)
  + a munkáltató a munkavállaló számára az otthoni munkavégzést és a távmunkavégzést egyoldalúan elrendelheti
  + a munkáltató jogosult a munkavállaló egészségi állapotának ellenőrzése érdekében a szükséges és indokolt intézkedéseket megtenni (pl. kötelezővé teszi védőeszközök használatát, előírhatja a munkahelyen való tartózkodás új szabályait, kötelezheti a munkavállalókat, hogy a környezetükben előforduló koronavírus–fertőzéseket jelentse be a munkáltatónak, stb.)
  + a most módosított szabályoktól eltérő kollektív szerződéses rendelkezéseket március 19–től a vészhelyzet megszűnése utáni 30. napig alkalmazni nem lehet (azaz az Mt. most módosított szabályai felülírják a kollektív szerződést, illetve a szakszervezet és munkáltató közötti kollektív szerződéses megállapodásokat)
  + felborul az Mt. rendelkezéseitől való eltérés főszabálya (az Mt. egyes jogszabályhelyeitől az egyes fejezetek végén található – Eltérő rendelkezések – szabályok szerint lehetett eltérni: vagy tiltott az eltérés kollektív szerződésben vagy a felek közti megállapodásokban, vagy megengedhető, de csak kollektív szerződésben és csak a munkavállalók javára). Március 19. után az Mt. rendelkezéseitől a munkavállaló és a munkáltató *külön* *megállapodás*ban eltérhetnek (nem kollektív szerződésben, hanem egyéni megállapodásban)

# Magyar Közlöny 51. szám

# (megjelent: 2020. március 23-án)

Az ebben a közlönyszámban megjelent kormányrendeletek alkotják a Kormány második gazdasági intézkedési csomagját.

57/2020. (III. 23.) Korm. rendelet az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során a végrehajtással kapcsolatban teendő intézkedésekről (hatályos 2020. március 24–től)

* a bírósági és adó-végrehajtási szabályok módosultak: a végrehajtásokat, az adótartozások behajtását felfüggesztik a vészhelyzet lezárását követ 15. napig
* a kilakoltatásokat is felfüggesztik a veszélyhelyzet lezárását követő 15. napig
* az adóhatóságnál március 23–tól szünetelnek az e napon folyamatban lévő végrehajtási eljárások a veszélyhelyzet megszűnését követő 15. napig (kivéve a vészhelyzet során előírt kötelező járványügyi intézkedések megsértése miatt kiszabott követelésekre folytatott eljárásokat)

58/2020. (III. 23.) Korm. rendelet az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről szóló 41/2020. (III. 11.) Korm. rendelet módosításáról (hatályos 2020. március 24-től)

* + a gyermek gondozására, nevelésére tekintettel nyújtott – kormányrendeletben meghatározott – egészségbiztosítási és családtámogatási ellátásokra való jogosultság 2020. március 24–től a veszélyhelyzet megszűnéséig meghosszabbodik (azaz: a vészhelyzet megszűnéséig jár a gyes, a gyed és a gyet; akik pont ez idő alatt veszítenék el a jogosultságukat valamelyik támogatásra, azok továbbra is kapják a juttatást)

59/2020. (III. 23.) Korm. rendelet az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során a gyermek gondozására, nevelésére tekintettel járó egyes egészségbiztosítási és családtámogatási ellátásokra való jogosultságok meghosszabbításáról (hatályos 2020. március 24-től)

* + a kormányrendelet pontos jogszabályhelyek megjelölésével rögzíti, hogy a gyermekgondozási díjra, családtámogatásra, gyermekgondozást segítő támogatásra, gyermeknevelési támogatásra jogosultság a vészhelyzet ideje alatt is fennáll, és az ellátást a veszélyhelyzet időtartamára eső naptári napokra folyósítani kell.
  + a gyermekgondozási díjra, valamint a gyermekgondozást segítő ellátásra való jogosultság esetében veszélyhelyzet fennállása alatt nem kell vizsgálni, hogy a nagyszülő a gyermeket saját háztartásában neveli, gondozza-e.

60/2020. (III. 23.) Korm. rendelet a veszélyhelyzetre tekintettel az érintéses fizetések egészségügyi biztonsága növelése érdekében szükséges intézkedésekről (hatályba lépett 2020. március 25–én)

* a pénzforgalmi szolgáltató (bank) nem alkalmaz erős ügyfél-hitelesítést (pin-kóddal való megerősítést), ha az érintéses elektronikus fizetési művelet (paypass) egyedi összege nem haladja meg 15 ezer forintot.
* a rendeletet legkésőbb 2020. április 15-től kell alkalmazni

61/2020. (III. 23.) Korm. rendelet a koronavírus világjárvány nemzetgazdaságot érintő hatásának enyhítése érdekében szükséges azonnali intézkedésekről szóló 47/2020. (III. 18.) Korm. rendelet közterhekkel kapcsolatos részletszabályairól és egyes új intézkedésekről (hatályos 2020. március 24-től)

* + a rendelet meghatározott tevékenységet folytatók (1. § (10) bekezdés) járulékfizetésére vonatkozó könnyített feltételeket tartalmazza
  + kiemelendő, hogy a felsorolt tevékenysége végzők, ha rehabilitációs hozzájárulás fizetésére kötelezettek, a megváltozott munkaképességű személyek ellátására vonatkozó 2011. évi CXCI. törvényben meghatározott rehabilitációs hozzájárulás kétharmadát fizethetik be.

# Magyar Közlöny 52. szám

# (megjelent: 2020. március 24-án)

62/2020. (III. 24.) Korm. rendelet a koronavírus világjárvány nemzetgazdaságot érintő hatásának enyhítése érdekében szükséges azonnali intézkedésekről szóló 47/2020. (III. 18.) Korm. rendelet fizetési moratóriumra vonatkozó részletszabályairól (hatályos: 2020. március 25–től)

* a rendelet főleg a fizetési moratórium\* részletszabályait tartalmazza, ezekből kiemelendő azt a szabályt, amely szerint

\* *fizetési moratórium vészhelyzet idején: az adósnak a hitelező által üzletszerűen nyújtott hitel- és kölcsönszerződésből, illetve pénzügyi lízingszerződésből eredő tőke-, kamat-, illetve díjfizetési kötelezettsége akként módosul, hogy az adós a szerződésből eredő tőke-, kamat-, illetve díjfizetési kötelezettsége teljesítésére fizetési haladékot kap (tehát nem minden szerződésre vonatkozik!)*

* + a fizetési moratórium szabályait kell megfelelően alkalmazni a munkáltatói kölcsön esetében is (saját lakás építéséhez, építtetéséhez, vásárlásához, bővítéséhez, korszerűsítéséhez, akadálymentesítéséhez), valamint azt, hogy
  + a fizetési moratórium szabályait kell megfelelően alkalmazni a garanciaszerződésekre, a garanciavállaló nyilatkozatra is megfelelően alkalmazandó, hogy a szerződések teljesítési határidejének módosulása a szerződést biztosító járulékos és nem járulékos mellékkötelezettségeket is módosítja (a fizetési moratórium alatt)
* a tőketartozást sem a fizetési moratórium ideje alatt, sem a fizetési moratórium lejártát követően nem lehet a fizetési moratórium ideje alatt nem teljesített kamat összegével megnövelni; a fizetési moratórium lejártát követően a futamidő úgy hosszabbodhat meg, hogy az esedékessé váló törlesztő-részlet és fizetési moratórium alatt keletkező részletekben megfizetendő kamat összege együttesen ne haladja meg az eredeti szerződés szerinti törlesztő–részletek összegét

# Magyar Közlöny 65. szám

# (megjelent: 2020. április 5-én)

87/2020. (IV. 5.) Korm. rendelet – a várakozási díj megfizetésének a veszélyhelyzet során alkalmazandó eltérő szabályairól (hatályos 2020. április 6-tól, április 20–tól lép hatályba az a rendelkezés, mely szerint ez a rendelet a vészhelyzet megszűnéséig tart)

* nem kell várakozási (parkolási) díjat fizetni
  + a helyi közutakon, valamint a helyi önkormányzat tulajdonában álló közforgalom elől el nem zárt magánutakon, tereken, parkokon és egyéb közterületeken
  + az országos közutakon, valamint az állam tulajdonában álló közforgalom elől el nem zárt magánutakon, tereken, parkokon és egyéb közterületeken

88/2020. (IV. 5.) Korm. rendelet a veszélyhelyzet során teendő, egyes szociális és gyermekvédelmi ellátásokkal kapcsolatos intézkedésekről, valamint a szociális szolgáltatásoknak a veszélyhelyzet során elrendelt működési rendjéről (hatályos

* a szociális ellátások igénybevételére vonatkozó szabályokból kiemelendő a megváltozott munkaképességű személyek ellátására vonatkozó szabályok
* a vészhelyzet alatt lejáró rehabilitációs ellátás vészhelyzet megszűnését követő második hónap utolsó napján szűnik meg
* a megváltozott munkaképességű munkavállalókat foglalkoztató munkáltatók akkreditációjáról, valamint a megváltozott munkaképességű munkavállalók foglalkoztatásához nyújtható költségvetési támogatásokról szóló 327/2012. (XI. 16.) Korm. rendelet (Mmtr.) rendelkezéseit vészhelyzet megszűnését követő harmincadik napig a következő eltérésekkel kell alkalmazni:
  + 1. megváltozott munkaképességű munkavállalónak kell tekinteni azt a személyt is, aki a veszélyhelyzet kihirdetésének napján az Mmtr. 1. § 6. pontja szerinti megváltozott munkaképességű személynek vagy fogyatékossági támogatásban részesülő személynek minősült
    2. nem kell visszavonni a rehabilitációs akkreditációs tanúsítványt, ha a munkáltatónál az állásidő időtartama munkavállalónként egy éven belül a 30 munkanapot meghaladta, és az ilyen mértékű állásidő a megváltozott munkaképességű munkavállalók létszámának legalább 30%-át érintette, amennyiben a munkáltató a foglalkoztatási kötelezettségének az állásidő időtartamát megállapító hatósági döntésben meghatározott határidőn belül nem tesz eleget
    3. nem köteles munkáltató a rehabilitációs foglalkoztatás keretében rehabilitációs tanácsadói és rehabilitációs mentori tevékenységre együttesen, megváltozott munkaképességű munkavállalónként legalább havi átlag 30 percet k biztosítani
    4. nem alkalmazandó az a szabály, mely szerint az 1000 fő feletti megváltozott munkaképességű munkavállaló esetén a munkáltató által foglalkoztatott segítő személy meghatározott időkeret 30%-áig elláthatja a rehabilitációs tanácsadói és rehabilitációs mentori határozott is
    5. a munkáltató bérköltsége támogatható akkor is, ha a munkavállaló munkaszerződés szerinti munkaideje havi átlagban nem éri el a napi 4 órát, ha nem teljesülnek a munkavégzés helyére vonatkozó megkötések, ha nem biztosítottak a személyes rehabilitációs tervben meghatározott feltételek, ha a munkáltató a foglalkoztatási kötelezettségének nem tesz eleget
    6. nem feltétele a teljes havi keretösszeg felhasználásának a rehabilitációs foglalkoztatásban részt vevő munkavállalók havi átlagban legalább napi 4 órás időtartamú foglalkoztatása
* a bér- és többletköltség támogatás a munkavégzés időtartamától függetlenül érvényesíthető azon megváltozott munkaképességű munkavállalók után, akik a veszélyhelyzet kihirdetése napján az akkreditált munkáltatónál munkaviszonyban álltak és egyéni foglalkoztatási megállapodással rendelkeztek, valamint munkaviszonyuk a veszélyhelyzet alatti elszámolási időszakban is fennállt
* munkaidőkeretben történő foglalkoztatásban az állásidő alkalmazásakor nem feltétel, hogy az átlagos napi munkavégzés időtartama elérje az egyéni foglalkoztatási megállapodásban adott hónapra meghatározott, átlagos napi munkavégzés időtartamát

# Magyar Közlöny 71. szám

# (megjelent: április 10–én)

104/2020. (IV. 10.) Korm. rendelet

a koronavírus világjárvány nemzetgazdaságot érintő hatásának enyhítése érdekében szükséges azonnali intézkedésekről szóló 47/2020. (III. 18.) Korm. rendelet munkajogi szabályainak a Gazdaságvédelmi Akcióterv keretében történő kiegészítéséről (hatályos: április 11-től)

* a munka törvénykönyvét (2012. évi I. törvény) azzal az eltéréssel kell alkalmazni, hogy a munkáltató legfeljebb kétéves (huszonnégy havi) munkaidőkeretet rendelhet el
* ahol már elrendelt a munkáltató meghatározott időtartamú munkaidőkeretet, úgy azt meghosszabbíthatja két éves munkaidőkeretre (a munkaidőkeretre vonatkozó többi szabály változatlan)
* nem lehet viszont eltérni az
  + az Mt. 99. § szabályaitól (munkavállaló napi/heti munkaideje; a készenléti jellegű munkakörben dolgozó munkavállalóval, illetve a munkáltató vagy a tulajdonos hozzátartozójával, a napi/heti hosszabb teljes munkaidőre vonatkozó megállapodás; téli időszámításra vonatkozó munkaidő-beosztás; rendkívüli munkaidő beszámítása a napi/heti munkaidőbe; az ügyelet teljes tartamának beszámítása a napi munkaidőbe, ha a munkavégzés tartama nem mérhető; egyenlő munkaidő-beosztás esetén a beosztás szerinti heti munkaidőnek a munkáltató vagy a kollektív szerződés által meghatározott munkaidőkeretben való átlaga; a munkaszüneti napon munkát végző munkavállalókra alkalmazott munkarendben a szombaton történő munkavégzéssel érintett naptári hétre alkalmazott szabályok)
  + az Mt. 104. § szabályaitól (napi pihenőidő: 11 óra, illetve meghatározott munkakörökben 8 óra)
  + az Mt. 105. § és 106. §szabályaitól (heti pihenőnap és heti pihenőidő szabályai)
* a felsorolt eltérési tiltások nem érintik az Mt. 135. § (4) bekezdésben meghatározott eltérési lehetőségeket (közúti, vízi, illetve légi közlekedési ágazatok munkavállalóival kötött megállapodások)
* az itt felsoroltaktól – a kétévi munkaidőkeret illetve az eltérések tiltására vonatkozó szabályok – eltérő kollektív szerződéseket a rendelet hatályának időtartama (azaz veszélyhelyzet alatt) alkalmazni nem lehet
* továbbra is hatályban tarthatók (azaz a veszélyhelyzet megszűnése után is) hatályban tarthatók az e rendeletben meghatározott
  + az e rendeletben rögzített, a munkáltató által elrendelt kétéves munkaidőkeretben való foglalkoztatás szabályai
  + a 47/2020. (III. 18.) Korm. rendelet 6. § (4) bekezdése alapján létrejött megállapodás szerint létrejött megállapodásnak megfelelően elrendelt munkaidőkeret szerinti foglalkoztatás

105/2020. (IV. 10.) Korm. rendelet

a veszélyhelyzet idején történő csökkentett munkaidős foglalkoztatásnak a Gazdaságvédelmi Akcióterv keretében történő támogatásáról (hatályos: április 16-tól )

A munkavállalókat érintő szabályok a rendelet alkalmazása során

* csökkentett munkaidő:
  + legalább napi 4 óra munkaidőnek megfelelő tartamú részmunkaidő
  + az erre vonatkozó munkaszerződést a munkáltató és a munkavállaló a veszélyhelyzet kihirdetése után módosították
  + a módosított munkaszerződésben meghatározott munkaidő a módosítás előtti munkaszerződés szerinti munkaidőnek legalább felét el kell érnie, de nem haladhatja meg annak 70 %-át
* egyéni fejlesztési idő: a munkavállaló a munkaköréhez, vagy a munkaadó tevékenységéhez kapcsolódó fejlesztés érdekében mentesül a csökkentett munkaidő miatt kieső munkaidő 30 %-ának megfelelő mértékben a munkavégzési kötelezettség teljesítése alól
* létszámtartási kötelezettség: a munkaadó kötelezettsége a kérelem benyújtásának napján meglévő statisztikai állományi létszám fenntartására (az egyik legfontosabb feltétel, hogy a munkáltató támogatást kapjon: a munkahelyek megtartása!)
* munkaadó: Mt. szerint munkáltató, civil szervezet, a rendeletben felsorolt költségvetési támogatásban részesülő fenntartók
* munkavállaló: az Mt. szerinti munkavállaló (kivéve azt, akire tekintettel a megváltozott munkaképességű munkavállalókat foglalkoztató akkreditált munkáltató költségvetési támogatást kap)
* távolléti díj: az Mt. 148. §-a szerint számított távolléti díj (figyelembe véve a felszolgálási díjra vonatkozó rendeletet is)

A rendelet másik legfontosabb szabálya, hogy az állami foglalkoztatási szervként eljáró fővárosi és megyei kormányhivatal a támogatást a munkavállaló és a munkáltató együttes kérelmére nyújtja.

A támogatás nyújtásának feltétele, hogy a munkavállaló ugyanazon munkaviszonya kapcsán ne részesüljön részmunkaidőben történő foglalkoztatáshoz kapcsolódó egyéb támogatásban, és legalább a veszélyhelyzet kihirdetésének napjától munkaviszonyban álljon munkáltatójával, valamint nem töltse felmondási idejét.

A munkaadó részéről feltétel az, hogy a vele munkaviszonyban álló és vele együttes kérelmet benyújtó munkavállalót csökkentett munkaidőben foglalkoztatja a munkahely megőrzésének érdekében. További feltétel, hogy bemutassa a támogatás iránti kérelemben a csökkentett munkaidőben történő foglalkoztatást megalapozó gazdasági körülményeit, a vészhelyzettel való szoros összefüggését, és várható és megtett intézkedéseit; valamint, hogy a kérelem benyújtásáig ezzel összefüggésben kimerítette a rendelkezésre álló munkaidő-beosztási lehetőségeket, valamint igazolja, hogy legalább hat hónapja működik. A támogatási kérelemhez feltétel az is, hogy a munkáltató ne részesüljön a vele kérelmet benyújtó munkavállaló után munkahelyteremtő, vagy munkahelymegőrzés támogatásban, vagy kutató-fejlesztő tevékenységet végző munkavállalók foglalkoztatásának támogatásában. Fontos feltétel, hogy: a munkaidőkeret lejárt, vagy lezárásra került.

A támogatás akkor nyújtható, ha a

* a munkavállalónak az állami foglalkoztatási szerv által végleges határozattal visszakövetelt, támogatással összefüggő fizetési kötelezettsége nem áll fenn
* a munkaadó igazoltan megfelel a rendezett munkaügyi kapcsolatok – az államháztartásról szóló törvény végrehajtásáról szóló kormányrendeletben meghatározott – feltételeinek; nem áll jogerős végzéssel elrendelt csődeljárás, végelszámolás, felszámolás alatt, ellene nincs folyamatban megszüntetésére irányuló eljárás.

A támogatás mértéke a munkavállaló veszélyhelyzet kihirdetésének napján esedékes, személyi jövedelemadó-előleggel, járulékokkal csökkentett távolléti díjának a 30, 40 vagy 50 százalékban kieső munkaidőre járó arányos részének 70 százaléka, melynek havi mértéke nem haladhatja meg a kérelem benyújtásakor hatályos, adókkal és járulékokkal csökkentett kötelező legkisebb munkabér kétszeresét.

A támogatás köztehermentes, a munkavállaló részére havonta utólag kerül folyósításra, de nem folyósítható a fizetés nélküli szabadság idejére.

A munkavállalónak vállalnia kell csökkentett munkaidőben való munkavégzést, valamint hogy ha munkaviszonya mellett újabb munkaviszonyt hoz létre, ez nem lesz akadálya a csökkentett munkaidőt megelőző munkaidőhöz való visszatérésnek.

A munkaadónak vállalnia kell, hogy

* megőrzi a munkahelyeket
* az egyéni fejlesztési időre munkabért fizet
* a támogatás időtartama alatt a munkavállaló munkabérének összege a támogatással együtt eléri a munkavállaló távolléti díját
* a támogatást követően még egy hónapig, hogy a támogatás ideje alatt rendkívüli munkaidőben történő munkavégzés elrendelésére nem kerül sor
* a támogatás feltételeit vagy a csökkentett munkaidő időtartamát érintő változást két munkanapon belül bejelenti a kormányhivatalnak

Nem nyújtható támogatás

* az Mt. 53. §–a szerinti (a munkaszerződéstől eltérő munkakörben, munkahelyen vagy más munkáltatónál történő) foglalkoztatáshoz
* az Mt. 215. § (1) bekezdés a) pontjában rögzített munkaerő-kölcsönzéshez

A támogatás nyújtására vonatkozó további részletszabályok közvetlenül nem a munkavállalók helyzetével kapcsolatos.

# További kormányrendeletek 2020. április 17–ig, melyek a veszélyhelyzettel kapcsolatosak, de nem érintik közvetlenül a munkavállalókat

**Magyar Közlöny 79. sz.**

* **136/2020. (IV. 17.) Korm. rendelet**

a Göd város közigazgatási területén különleges gazdasági övezet kijelöléséről

* **135/2020. (IV. 17.) Korm. rendelet**

a veszélyhelyzettel összefüggésben a nemzetgazdaság stabilitásának érdekében szükséges intézkedésekről

* **133/2020. (IV. 17.) Korm. rendelet**

a felelős akkreditált közbeszerzési szaktanácsadói tevékenységről szóló 257/2018. (XII. 18.) Korm. rendelet módosításáról

* **132/2020. (IV. 17.) Korm. rendelet**

a veszélyhelyzet során az elektronikus azonosítási feltételekkel, a végrehajtással és a médiaszolgáltatási díjjal kapcsolatos egyes jogszabályok eltérő alkalmazásáról

* **131/2020. (IV. 17.) Korm. rendelet**

a veszélyhelyzet idején egyes egyéni vállalkozói tevékenységek folytatása biztosításáról

* **130/2020. (IV. 17.) Korm. rendelet**

a Pénzügyi Békéltető Testület veszélyhelyzet alatti eljárásáról

* **129/2020. (IV. 17.) Korm. rendelet**

a veszélyhelyzet ideje alatt a közvetítői tevékenységet és a megelőző pártfogói tevékenységet érintő egyes intézkedésekről

**Magyar Közlöny 78. sz.**

* **128/2020. (IV. 17.) Korm. rendelet**

a veszélyhelyzet során teendő intézkedések keretében gazdálkodó szervezet működésének a magyar állam felügyelete alá vonásáról

* **127/2020. (IV. 16.) Korm. rendelet**

a Gazdaságvédelmi Akcióterv keretében a veszélyhelyzet során a Magyar Export-Import Bank Részvénytársaságról és a Magyar Exporthitel Biztosító Részvénytársaságról szóló 1994. évi XLII. törvény eltérő rendelkezéseiről

* **125/2020. (IV. 16.) Korm. rendelet**

a szerzői jogról szóló 1999. évi LXXVI. törvény oktatási célú szabad felhasználásai alkalmazásának a veszélyhelyzettel összefüggő eltérő szabályairól

* **124/2020. (IV. 16.) Korm. rendelet**

a veszélyhelyzetre tekintettel a kollektív befektetési formákra és az önkéntes nyugdíjpénztárakra vonatkozó eltérő rendelkezésekről

* **123/2020. (IV. 16.) Korm. rendelet**

a vízkészletjárulék-fizetési kötelezettség veszélyhelyzet idején történő teljesítéséről

* **122/2020. (IV. 16.) Korm. rendelet**

a Gazdaságvédelmi Akcióterv keretében a veszélyhelyzet ideje alatt egyes agrárszabályozási tárgyú rendelkezések eltérő alkalmazásáról

* **121/2020. (IV. 16.) Korm. rendelet**

a veszélyhelyzet ideje alatt egyes külszolgálattal kapcsolatos eltérő rendelkezésekről

* **120/2020. (IV. 16.) Korm. rendelet**

a honvédelmi szervezetek személyi állományára a veszélyhelyzet ideje alatt alkalmazandó egyes eltérő szabályokról

**Magyar Közlöny 77. sz.**

* **119/2020. (IV. 16.) Korm. rendelet**

a veszélyhelyzet során az érettségi vizsgák 2020. május-júniusi vizsgaidőszakban történő megszervezéséről

* **118/2020. (IV. 16.) Korm. rendelet**

a hétvégére vonatkozó kijárási korlátozással összefüggésben meghozható önkormányzati intézkedésekről

**Magyar Közlöny 75. sz.**

* **117/2020. (IV. 15.) Korm. rendelet**

a Gazdaságvédelmi Akcióterv keretében az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű üggyé nyilvánításról szóló kormányrendeletek módosításáról szóló 141/2018. (VII. 27.) Korm. rendelet módosításáról

* **116/2020. (IV. 15.) Korm. rendelet**

a Gazdaságvédelmi Akcióterv keretében a látvány-csapatsportok támogatásának eltérő szabályairól

* **115/2020. (IV. 15.) Korm. rendelet**

a személygépkocsival közúti személyszállítást végző szolgáltatóknak a veszélyhelyzet során a lakosság ellátásában való részvételéről

* **114/2020. (IV. 15.) Korm. rendelet**

a veszélyhelyzet során az első sikeres nyelvvizsga és az első emelt szintű idegen nyelvből tett érettségi vizsga, valamint a közlekedési alapismeretek tanfolyam és vizsga díjához nyújtott támogatás érvényesítéséhez szükséges intézkedésekről

**Magyar Közlöny 73. sz.**

* **109/2020. (IV. 14.) Korm. rendelet**

a Gazdaságvédelmi Akcióterv végrehajtása érdekében a Járványügyi Alap feltöltését szolgáló kiskereskedelmi adóról

(hatályba lép: 2020. V. 1.)

* **108/2020. (IV. 14.) Korm. rendelet**

a Gazdaságvédelmi Akcióterv végrehajtása érdekében a Járványügyi Alap feltöltését szolgáló, hitelintézetek járványügyi helyzettel összefüggő különadójáról

(hatályba lép: 2020. V. 1.)